C reaktīvais olbaltums
C reaktīvais olbaltums jeb CRO (arī C reaktīvais proteīns, CRP) ir asins plazmas olbaltumviela, kas pieder pie beta globulīniem. Tas pieder pie akūtas fāzes olbaltumiem, kuru koncentrācija asinīs paaugstinās iekaisuma gadījumos. CRO ir augsti jutīgs nespecifisks iekaisuma rādītājs, kura līmenis sāk paaugstināties pēc 6—8 stundām un ir redzami paaugstināts jau 12—48 stundas pēc iekaisuma sākuma. Veseliem cilvēkiem CRO koncentrācija asinīs ir niecīga.